**OBČINSKEMU SVETU**

**MESTNE OBČINE SLOVENJ GRADEC PREDLOG**

Na podlagi 57. Poslovnika Občinskega sveta Mestne občine Slovenj Gradec (Ur.l.RS, št. 87/2015), Komisija za mandatna vprašanja, volitve in imenovanja pri Občinskem svetu Mestne občine Slovenj Gradec predlaga, da Občinski svet Mestne občine Slovenj Gradec na seji sprejme naslednji sklep:

**S K L E P**

Občinski svet Mestne občine Slovenj Gradec imenuje kot predstavnika lokalne skupnosti v »Svet lokalnih skupnosti CSD Koroška«:

* Marijana KLEMENCA, Golavabuka 4, 2383 Šmartno pri Slovenj Gradcu.

**O b r a z l o ž i t e v :**

Vlada RS je v okviru izvajanja reorganizacije centrov za socialno delo dne, 26.4. 2018, sprejela Sklep o ustanovitvi Centra za socialno delo Koroška, s sedežem v Slovenj Gradcu. Sklep o ustanovitvi CSD Koroška v 15. členu opredeljuje nov organ zavoda in sicer Svet lokalnih skupnosti, ki ga definira kot kolegijski posvetovalni organ centra, ki ga sestavljajo predstavniki lokalnih skupnosti z območja delovanja centra.

Svet lokalnih skupnosti bo imel naslednje pristojnosti:

* sprejetje poslovnika, ki ureja delo sveta lokalnih skupnosti,
* imenovanje dveh predstavnikov lokalne skupnosti v svet centra,
* spremljanje izvedbe regionalnih izvedbenih načrtov v skladu z nacionalnim programom, ki ureja socialno varstvo,
* dajanje pobud direktorju centra o uvedbi dodatnih storitev in programov posameznih lokalnih skupnosti,
* dajanje predlogov in mnenj direktorju centra o vprašanjih, ki se nanašajo na področje dela centra in socialno problematiko v posameznih lokalnih okoljih,
* povezovanje med centrom in lokalnimi skupnostmi in
* sodelovanje pri vzpostavljanju novih politik na področju socialnega varstva.

Komisija za mandatna vprašanja, volitve in imenovanja predlaga, da občinski svet kot predstavnika lokalne skupnosti v »Svet lokalnih skupnosti CSD Koroška« imenuje Marijana Klemenca.

Številka: 032-0032/2018

Datum: 29. 01. 2019

PREDSEDNICA KOMISIJE:

Martina ŠISERNIK, l.r.